CELEX: 32018D0758
Language: bg
Date: 2018-05-23 00:00:00
Title: Решение за изпълнение (ЕС) 2018/758 на Комисията от 23 май 2018 година относно определени временни мерки за защита във връзка с болестта африканска чума по свинете в Унгария (нотифицирано под номер С(2018) 3250) (Текст от значение за ЕИП. )

24.5.2018   
            
            
               BG
            
            
               Официален вестник на Европейския съюз
            
            
               L 128/16
            
         РЕШЕНИЕ ЗА ИЗПЪЛНЕНИЕ (ЕС) 2018/758 НА КОМИСИЯТА
   от 23 май 2018 година
   относно определени временни мерки за защита във връзка с болестта африканска чума по свинете в Унгария
   
      
         (нотифицирано под номер С(2018) 3250)
      
   
   (само текстът на унгарски език е автентичен)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 3 от нея,
   като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (2), и по-специално член 10, параграф 3 от нея,
   като има предвид, че:
   
               (1)
            
            
               Африканската чума по свинете е инфекциозна вирусна болест по домашните и дивите свине, която може да окаже сериозно въздействие върху рентабилността на свиневъдството и да има отрицателни последици за търговията в рамките на Съюза и за износа към трети държави.
            
         
               (2)
            
            
               При установяване на случай на африканска чума по свинете при диви свине съществува риск болестотворният агент да се разпространи сред други популации на дивите свине, а също и сред свиневъдните обекти. Вследствие на това той може да се разпространи от една държава членка в друга и в трети държави чрез търговията с живи свине или с продукти от тях.
            
         
               (3)
            
            
               В Директива 2002/60/ЕО на Съвета (3) са определени минималните мерки, които следва да се прилагат на рамките на Съюза с цел борба с африканската чума по свинете. По-специално, след като бъдат потвърдени един или няколко случая на африканска чума по свинете при диви свине, съгласно член 15 от Директива 2002/60/ЕО следва да се предприемат определени мерки.
            
         
               (4)
            
            
               Унгария информира Комисията за актуалната обстановка във връзка с болестта африканска чума по свинете на територията на държавата и в съответствие с член 15 от Директива 2002/60/ЕО предприе редица мерки, включително определянето на заразената област, в която се прилагат мерките по член 15 от посочената директива, с цел да се предотврати разпространението на болестта.
            
         
               (5)
            
            
               За да се предотвратят ненужните затруднения за търговията в рамките на Съюза и да се избегне създаването на необосновани пречки пред търговията с трети държави, е необходимо на равнището на ЕС в сътрудничество със засегнатата държава членка да бъде определена заразената област във връзка с болестта африканска чума по свинете в Унгария.
            
         
               (6)
            
            
               Затова, до провеждането на заседанието на Постоянния комитет по растенията, животните, храните и фуражите, определената заразена област в Унгария следва да се посочи в приложението към настоящото решение и да се конкретизира продължителността на тази регионализация.
            
         
               (7)
            
            
               Настоящото решение предстои да бъде разгледано на следващото заседание на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Унгария гарантира, че когато се прилагат мерките, предвидени в член 15 от Директива 2002/60/ЕО, определената от Унгария заразена област включва най-малко областите, посочени в приложението към настоящото решение.
   Член 2
   Настоящото решение се прилага до 31 юли 2018 г.
   Член 3
   Адресат на настоящото решение е Унгария.
   
      Съставено в Брюксел на 23 май 2018 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 395, 30.12.1989 г., стр. 13.
   
      (2)  ОВ L 224, 18.8.1990 г., стр. 29.
   
      (3)  Директива 2002/60/ЕО на Съвета от 27 юни 2002 г. за определяне на специфични разпоредби за борба с африканската чума по свинете и за отмяна на Директива 92/119/ЕИО относно болестта на Тешен и африканската чума по свинете (ОВ L 192, 20.7.2002 г., стр. 27).
   
      ПРИЛОЖЕНИЕ
      
                  Област, определена като заразена област в Унгария, посочена в член 1
               
               
                  Дата, до която се прилагат мерките
               
            
                  В област Szabolcs-Szatmár-Bereg — цялата територия на териториалните единици за лов (управление на дивеча) със следните кодови номера: 850950 , 851050 , 851150 , 851250 , 851350 , 851450 , 851550 , 851560 , 851650 , 851660 , 851751 , 851752 , 852850 , 852860 , 852950 , 852960 , 853050 , 853150 , 853160 , 853250 , 853260 , 853350 , 853360 , 853450 , 853550 , 854450 , 854550 , 854560 , 854650 , 854660 , 854750 , 854850 , 854860 , 854870 , 854950 , 855050 , 855150 , 856350 , 856360 , 856450 , 856550 , 856650 , 856750 , 856760 , 857650 
               
               
                  31 юли 2018 г.